Obec  Pitelová podľa  ustanovenia §6 ods.1 a ustanovenia §11 ods. 4 písm. g)
zákona 369/1990 Zb. o obecnom  zriadení v znení neskorších predpisov a ustanovením §
36 ods. 7 písm. c) zákona 442/2002 Z.z. o verejných vodovodoch a verejných kanalizáciách a o zmene a doplnení zákona č. 276/2001 Z.z. o regulácii v sieťových odvetviach

vydáva

pre katastrálne územie obce Pitelová

Všeobecne záväzné nariadenie

č. 3 /2013

O spôsobe náhradného odvádzania  odpadových vôd a náhradného zásobovania  vodou  na území  Obce  Pitelová

Úvodné  ustanovenia
§1

1. Toto nariadenie upravuje spôsob náhradného  zásobovania vodou pre  prípad  havárie resp. obmedzenia dodávky vody z verejného vodovodu a náhradného odvádzania odpadových vôd a zneškodňovania obsahu žúmp podľa miestnych podmienok.

2. Nariadením sa  upravuje spôsob zneškodňovania odpadových vôd  zo žúmp až do času vybudovania obecnej  kanalizácie a následnou likvidáciou odpadových vôd prostredníctvom verejnej  kanalizácie

3. Nariadením sa  upravujú povinnosti a postup fyzických a právnických osôb v obci Pitelová pri  nakladaní s komunálnymi odpadovými vodami /ďalej len odpadové vody,/ ktoré vznikajú pri  užívaní nehnuteľností v katastrálnom území obce  Pitelová na  účely bývania, výroby, obchodu a služieb.

4. Účelom tejto úpravy je  vytvoriť podmienky pre  také nakladanie s odpadovými vodami ktoré neznečisťuje a neohrozuje životné prostredie, pôdu, podzemné vody a neohrozuje zdravie ľudí.

§2

Náhradné odvádzanie odpadových vôd a zneškodňovanie obsahu žúmp

1.Stavba a prevádzka žúmp

1.1 Žumpa je  podzemná vodotesná nádrž bez odtoku, určená na  zhromažďovanie
odpadových vôd .

1.2 Stavba žumpy musí zodpovedať príslušným všeobecne záväzným právnym predpisom a technickým normám

1.3 Umiestnenie žumpy na  pozemku musí umožňovať prístup k žumpe za  účelom jej vyprázdňovania a musí byť umiestnená tak aby  umožňovala výhľadové napojenie stavby na  verejnú kanalizáciu /ust.§11.ods.2 a 3 vyhl. MŽP SR č. 532/2002 Zb./

1.4 Dno a steny žúmp musia byť vodotesné- nepriepustné, tak aby odpadová voda nepresakovala do  okolitého prostredia a neznečisťovala ho

1.5 Najmenšia vzdialenosť žumpy od  studne individuálneho zásobovania vodou musí zodpovedať príslušným slovenským technickým normám.

1.6 Prevádzkovateľ žumpy musí zabezpečiť vyprázdňovanie žumpy v intervaloch primeraných kapacite žumpy na vlastné náklady prostredníctvom oprávnených právnických a fyzických osôb

1.7 Obec  Pitelová na  svojom  webovom sídle www.pitelova.eu zverejňuje zoznam firiem z najbližšieho okolia,  ktoré sa  zaoberajú zneškodňovaním žúmp a septikov. Tým nie je  dotknuté právo  prevádzkovateľa objednať si  zneškodňovanie obsahu žumpy a septika inými právnickými alebo  právnickými osobami,  ktorí majú na takúto činnosť platné oprávnenie. Zverejnením vývozcu na  web stránke obce
obec  garantuje že vývozca odpadu je  oprávnený odpad  zo žúmp likvidovať v ČOV  na základe písomnej  zmluvy s prevádzkovateľom ČOV.

2. Nakladanie s odpadovými vodami

2.1 Vlastníci nehnuteľností -producenti odpadových vôd –sú povinní preukázateľne
zabezpečiť bezpečné nakladanie s odpadovými vodami, ktoré vznikajú pri  užívaní nehnuteľnosti a zosúladiť odvádzanie odpadových vôd s platnými právnymi predpismi.

2.1.1.zhromažďovaním odpadových vôd v izolovaných žumpách, ktoré zabránia priesaku odpadových vôd do pôdy a následne do podzemných vôd a včasným vývozom obsahu žúmp do čistiarne odpadových vôd

2.1.2 čistením odpadových vôd domovou čistiarňou odpadových vôd/ ďalej len ČOV/

2.2 Spôsob zhromažďovania a čistenia odpadových vôd je producent povinný preukázať sa obci  na základe vyžiadania v termíne do  30 dní od nadobudnutia účinnosti tohto VZN  predložením niektorého z nižšie uvedených dokladov.:

2.2.1 kolaudačným rozhodnutím stavby,  z ktorého je preukázané že nehnuteľnosť má vybudovanú žumpu na zber odpadových vôd, alebo kolaudačným rozhodnutím  ktoré preukazuje iný spôsob likvidácie odpadových vôd/ČOV/

2.2.2 čestným vyhlásením potvrdzujúcim že  nehnuteľnosť má vybudovanú žumpu na zber odpadových vôd.

2.3 Vývozca obsahu žúmp je  povinný viesť evidenciu:

2.3.1 objednávok resp .meno a priezvisko, adresu vlastníkov nehnuteľností, pre ktorých zabezpečil vývoz .V evidencii ďalej vedie dátum vývozu ,objem vyvezeného odpadu
v m3

2.3.2 .evidenciu o odovzdaní odpadovej vody na likvidáciu potvrdenú príslušnou ČOV

2.3..3 doklady  podľa bodu 2.3.1, 2.3.2 je povinný viesť po dobu 3 rokov od skončenia kalendárneho roka,  v ktorom boli vystavené. Ku kontrole je ich povinný predložiť na vyžiadanie kontrolného orgánu.

2.4
Zakazuje sa vypúšťanie odpadových vôd na  verejné  priestranstvá, na pozemky majiteľov nehnuteľností, do  potokov, riek iných  priepustných nádrží ako  aj prečerpávanie obsahu žúmp na  uvedené miesta.

§3
Náhradné režimy zásobovania pitnou vodou

3.1 Obmedzenie alebo prerušenie dodávky pitnej vody z verejného vodovodu

3.1.1 Obyvateľstvo obce je  zásobované vodou z verejného  vodovodu, ktorého
prevádzkovateľom je  obec Pitelová.

3.1.2 Prevádzkovateľ môže dočasne  obmedziť alebo prerušiť dodávku vody z verejného vodovodu v dôvodu:
-vzniku mimoriadnej situácie, udalosti
-pri  poruche na  verejnom  vodovode
-pri  plánovanej  oprave zariadenia alebo  príslušnej zásobovacej trasy
-pri  ohrození života, zdravia ľudí, alebo majetku
-pri  vyhlásení regulačných stupňov odberu vôd

3.1.3 Obecný úrad následne informuje obyvateľov obce  o prerušení dodávky vody alebo  obmedzeniach v dodávke, obecným rozhlasom a na  web stránke obce.

3.2 Náhradné zásobovanie pitnou vodou

3.2.1   Ak  nemožno zabezpečiť dodávku pitnej vody verejným vodovodom,
prevádzkovateľ vodovodu je  povinný zabezpečiť náhradné  zásobovanie obyvateľstva pitnou vodou rozvozom pitnej vody v cisternách. K tomu účelu vypracováva plán  náhradného  zásobovania vodou, ktorý tvorí dodatok zmluvy o prevádzkovaní verejného  vodovodu. O vzniku takejto situácie  a režime náhradného  zásobovania obyvateľstva pitnou vodou informuje obec prostredníctvom obecného  rozhlasu prípadne iným vhodným a obci dostupným spôsobom

3.3    Núdzové zásobovanie pitnou vodou počas krízovej situácie

3.3.1   Núdzové zásobovanie vodou vyhlasuje obec v prípade nemožného alebo
mimoriadne sťaženého núdzového zásobovania pitnou vodou
3.3.2   Dodávka vody v tomto režime je  na  úrovni minimálnej potreby pitnej vody Minimálna potreba pitnej vody na  núdzové zásobovanie je  15 litrov na  osobu a deň, v mimoriadne nepriaznivých podmienkach 5 litrov na  osobu a deň
3.3.3   Núdzové zásobovanie pitnou vodou v obci  a výdaj pitnej vody obyvateľstvu
zabezpečuje obec. Obec v tomto režime zabezpečí zásobovanie pitnou vodou aj pre  právnické a fyzické osoby, ktoré sú svojou činnosťou napojené na zásobovanie obyvateľstva potravinami, na verejné stravovanie obyvateľstva
a detí v školách zariadeniach pre  seniorov.
3.3.4   Pre  prípad  núdzového zásobovania pitnou vodou obec  vypracováva osobitný plán  organizácie núdzového zásobovania pitnou vodou v ktorom upraví:

- spôsob zabezpečenia dennej  potreby vody núdzového zásobovania obyvateľstva vodou na prvé  tri dni krízovej situácie
- množstvo a spôsob zabezpečenia balenej  pitnej vody do  výdajní zriadených obcou
- počet a miesto dislokácie výdajní pitnej vody
- osoby zodpovedné za koordináciu dodávok  a výdaja pitnej vody.
- spôsob vedenia evidencie
- zoznam obyvateľov podľa jednotlivých výdajní

3.3.5   Dokumentáciu pre  núdzové zásobovanie pitnou vodou vedie obec  ako samostatnú dokumentáciu ktorú podľa  potreby aktualizuje.

§4
Sankcie

4.1 Porušenie tohto VZN je  priestupkom podľa  §40 ods. 1 písmeno j) zákona 442/2002
Z.z. o verejných vodovodoch a verejných kanalizáciách a o zmene a doplnení zákona č.
276/2001 Z.z. o regulácii v sieťových odvetviach.

4.2 Za porušenie tohto VZN môže byť uložená oprávneným kontrolným orgánom pokuta od  16 €   do  331 €.
4.3  Právnickej osobe alebo fyzickej osobe oprávnenej na podnikanie v zmysle § 13 ods.9 písm.a) zákona č.369/1990 Zb. o obecnom zriadení v znení neskorších predpisov môže obec za porušenie ustanovení tohto VZN uložiť pokutu až do výšky 6 638.-€.
4.4 Fyzickej osobe v zmysle § 46 zákona č. 372/1990 Zb. o priestupkoch v znení neskorších predpisov môže byť za porušenie tohto VZN uložená bloková pokuta do výšky 33.19.-€.

§ 5
Záverečné ustanovenia

5.1 Zmeny a doplnky tohto VZN sú možné po  schválení obecným zastupiteľstvom v Pitelovej

5.2 Toto VZN     bolo  prerokované  Obecným zastupiteľstvom v Pitelovej na  svojom zasadnutí dňa 29.11.2013  a schválené uznesením číslo 8/2013.

5.3 Toto nariadenie nadobúda účinnosť 15 dňom od  vyvesenia na  úradnej tabuli obce.

Návrh VZN vyvesený na úradnej tabuli v obci :     04.11.2013
Návrh VZN zvesený z úradnej tabuli v obci:        20.11.2013  
Návrh zverejnený na internetovej stránke obce:      04.11.2013
Návrh stiahnutý z internetovej  stránky obce:          20.11.2013
Návrh schválený v OZ:                                               29.11.2013  
VZN vyvesené na úradnej tabuli v obci:                    02.12.2013  
VZN zverejnené na internetovej  stránke obce:        02.12.2013
VZN nadobúda účinnosť:                                            17.12.2013    

V Pitelovej: 02.12.2013

    

     Ján Kubík starosta obce